Tónlistarbröltið aðallega verið í góðra manna hópi í hljómsveitamennsku og kórum . Afrekin hafa því verið ýmsir viðburðir og uppfærslur á tónlistarsviðinu í gegnum árin , þar sem ég hef borið þeirrar gæfu að kynnast mörgu góðu listafólki . “ Uppáhalds tónlistartímabil ? - Mér finnst öll tímabil hafa sinn sjarma hvert sem litið er í tónlistarsögunni . Ég laðast einkennilega mikið að tónlist úr seinna stríði en af því sem er nær í tíma þá myndi ég segja hippatímabilið og prog-rokkið í kjölfarið á því . Hvaða tónlist fær þig til að sperra eyrun þessa dagana ? - Ýmist nostalgía eða nýtt , aðallega eitt og eitt gott og vel samið lag sem heltekur hug og hjarta . Nú um jólin var það t.d. lagið Both Sides Now með Joni Mitchell . Heyrði það í útvarpsþætti hjá Andreu og var búinn að vera með það á vörunum í nokkra daga , lesa textann og prófa að spila og syngja , þegar ég mundi allt í einu að lagið er í einni af mínum uppáhalds jólamyndum , Love Actually , sem ég hvíldi þessi jólin . Hvers konar tónlist var hlustað á á þínu heimili ? - Það var mikill hrærigrautur . Ég er næst yngstur fimm systkina og því var það mjög breitt svið tónlistar sem hljómaði í Sunnuhvoli , æskuheimili mínu á Stöðvarfirði . Það var alltaf plötuspilari í stofunni og reglulega keyptar plötur af ýmsum toga , harmonikku - , kóra - , þjóðlagatónlist , franskar söngdívur , barnaplötur og margt fleira . Ég og yngsta systir mín hlustuðum í stofunni en eldri systkinin höfðu svo sína plötuspilara inni á sínum herbergjum . Mamma rifjaði þetta eitt sinn upp á skemmtilegan hátt og lýsti dæmigerðum eftirmiðdegi að vori á heimilinu : Af efri hæðinni glumdi Megas frá herbergi elsta sonarins , Eagles niðri á gangi frá miðdótturinni , útvarpið á fullu inni í eldhúsi en við yngstu systkinin sátum á stofugólfinu að hlusta á plötuna Jólin hennar ömmu . Hver var fyrsta platan / diskurinn / kasettan / niðurhalið sem þú keyptir þér ? - LP platan var Gæti eins verið með Þursaflokknum . Keypti hana á útsölu í Zetunni á Stöðvarfirði . Fyrsti diskurinn líklega Muddy Water Blues með Paul Rodgers , kasettan Bat out of Hell með Meat Loaf sem ég keypti á spottprís í sjoppunni á Fagurhólsmýri , þar sem verði var aldrei breytt á verðbólguárunum . Hvað niðurhal varðar þá er sennilega svipað á komið með mér og þorra Íslendinga , að ég man ekki til þess að hafa fest kaup á slíku . Jú , ég keypti eitthvað á tímabili af tónlist.is , enda stefnan að „ fá aldrei lánað ” af netinu íslenska tónlist . Hvaða græjur varstu með fyrst ? - Lítinn mono plastplötuspilara sem bróðir minn var hættur að nota en spilaði líka mikið á Crown samstæðunni í stofunni . Fyrsti geislaspilarinn var NAD sem ég á enn og nota töluvert . Hver var fyrsta lagið sem þú mannst eftir að hafa fílað í botn ? - Fyrsta lagið sem kolfelldi mig var The Wind Cries Mary með Jimi Hendrix , minnir að ég hafi verið fimm ára . Hvaða lag getur eyðilagt fyrir þér daginn ? - Ekkert sem betur fer . Tónlistarbrölt og -nám í gegnum tíðina hefur fært mér þá skoðun að það sé ekki til leiðinlegt lag í sjálfu sér . Hef tamið mér svipaða nálgun að tónlist og fólki , ef ég mæti einhverju sem vekur hjá mér neikvæðar tilfinningar leitast ég við að finna eitthvað jákvætt við það . Uppáhalds Júróvisjónlagið ? - Það erlenda er All kinds of everything sem hin írska Dana söng svo eftirminnilega þegar ég er rétt að byrja að muna eftir mér . Það íslenska er lagið hans Óskars Páls Is it true . Þú heldur dúndurpartí í kvöld , hvað læturðu hljóma í græjunum til að koma öllum í stuð ? - Það kemur náttúrulega bara eitt lag til greina til að koma minni kynslóð í stuð en það er “ Paradise by the dashboard light ” . Svo léti ég fylgja á eftir nokkra góða “ eitís ” rokkslagara . Þú vaknar í rólegheitum á sunnudagsmorgni , hvað viltu helst heyra ? - Eitthvað notalegt eins og t.d. Norah Jones eða hina norsku Kings of Convinience . Þú átt þess kost að fara hvert sem er í heiminum og skella þér á tónleika . Hvert færirðu , á hvaða tónleika og hvern tækirðu með þér ? - Til USA á grand útitónleika með Eagles . Myndi að sjálfsögðu taka eiginkonuna með mér . Hvað músík var helst blastað í bílnum þegar þú varst kominn með bílprófið ? - The Queen is dead með Smiths . Hvaða tónlistarmaður hefur þig dreymt um að vera ? - Mig hefur aðallega dreymt að verða tónlistarmaður sjálfur og vonast til að ná að þroska mig enn frekar á því sviði næstu árin . Hins vegar er Sting í mikum metum hjá mér og hefur haft mikil og margskonar áhrif á mig , liggur eiginlega beinast við þar sem hann hittir í mark hjá mér á ýmsum sviðum , er kennari , bassaleikari , lagasmiður og húmanisti . Hver er að þínu mati besta plata sem gefin hefur verið út ? - Heaven & Hell með Joe Jackson . Snilldarverk eftir mikinn snilling , einn af mínum uppáhalds tónlistarmönnum . Sex vinsælustu lögin á Playlistanum þínum ? - Það sem ég hef verið að hlusta á í jólafríinu : Both sides , now – Joni MitchellOh , Sister – Bob DylanWishing Well – FreeHold on – Tom WaitsDriving home for Christmas – Chris ReaFairytale of New York – The Pogues feykir.is Skagafjörður , Austur-Húnavatnssýsla , Íþróttir , Vestur-Húnavatnssýsla , Það var lagið 23.01.2020 kl. 15.43 palli@feykir.is Miðasala á leik Tindastóls og Stjörnunnar í undanúrslitum bikarkeppni KKÍ 12. febrúar nk. er hafin hjá TIX.is . Sveitarstjórn Blönduóss samþykkti í síðustu viku , fyrir sitt leyti , kauptilboð og að veita ábyrgð vegna lántöku til kaupanna . Miðhálendi Íslands hefur að geyma ein stærstu óbyggðu víðerni Evrópu og magnaða náttúru sem fáa lætur ósnortna . Ferðaþjónustan á landinu öllu kemur saman árlega á Mannamótum Markaðsstofa landshlutanna . Í síðustu viku fékk ég svo þörf til að baka en fann ekki þessa vinningsuppskrift , en fann fullt af öðrum girnilegum uppskriftum .